ขอประชาชน รีบออกจากเทอร์มินอลโคราช หลังเกิดเหตุ ทหารคลั่งกราดยิง 
รองโฆษก ตร.เตือน ประชาชน รีบออกจากพื้นที่ บริเวณวัดป่าศรัทธารวม ใกล้ ร.ร.บุญวัฒนา และบริเวณห้างเทอร์มินอล 21 โคราช หลังเกิดเหตุ พลทหารคลั่ง จ.ส.อ.จักรพันธ์ ถมมา ใช้อาวุธกราดยิงผู้บริสุทธิ์ ยังไม่ทราบจำนวนผู้บาดเจ็บและเสียชีวิตวันที่ 8 ก.พ. พ.ต.อ.กฤษณะ พัฒนเจริญ รองโฆษก ตร.เปิดเผยถึงกรณี เหตุกราดยิงในพื้นที่บริเวณวัดป่าศรัทธารวม ใกล้ ร.ร.บุญวัฒนา และ บริเวณห้าง เทอมินอล 21 จังหวัดนครราชสีมา ว่าได้รับรายงานเบื้องต้น ว่า คนร้ายที่ก่อเหตุทราบชื่อ จ.ส.อ.จักรพันธ์ ถมมา ได้ใช้อาวุธปืนสงคราม กราดยิงผู้บริสุทธิ์ ได้รับบาดเจ็บ และเสียชีวิตหลายราย พร้อมทั้งใช้รถยนต์ฮัมวี่ สีเขียว (ทหาร) ในการก่อเหตุหลบหนีทางตร.ขอแจ้งเตือนประชาชนในบริเวณดังกล่าว ออกจากพื้นที่ใกล้เคียง พร้อมระมัดระวังตัว ไม่เข้าใกล้พื้นที่ที่มีการก่อเหตุ โดยขอความร่วมมือ ฟังคำสั่ง จากเจ้าหน้าที่ที่ปฏิบัติหน้าที่ตรงนั้น โปรดอย่าเข้าไปมุงดู เบื้องต้นยังไม่สามารถยืนยันจำนวนผู้บาดเจ็บ และผู้เสียชีวิตได้ทั้งนี้ เจ้าหน้าที่ตำรวจยังอยู่ระหว่าง เร่งปิดล้อมสกัดกั้นและติดตามจับกุมคนร้ายที่ก่อเหตุ หากมีความคืบหน้าจะรายงานให้ทราบต่อไป
รองโฆษก ตร.เตือน ประชาชน รีบออกจากพื้นที่ บริเวณวัดป่าศรัทธารวม ใกล้ ร.ร.บุญวัฒนา และบริเวณห้างเทอร์มินอล 21โคราช หลังเกิดเหตุ พลทหารคลั่ง จ.ส.อ.จักรพันธ์ ถมมา ใช้อาวุธกราดยิงผู้บริสุทธิ์ 
กราดยิงโคราช,Jakrapanth Thomma,จักรพันธ์ ถมมา,ทหารยิงประชาชน,ทหารยิงคนตาย,ห้างเทอมินอล 21 โคราช,จับจักรพันธ์ ถมมา,ข่าวทั่วไป